CELEX: 32016R2033
Language: mt
Date: 2016-11-17 00:00:00
Title: Regolament ta' Implimentazzjoni tal-Kummissjoni (UE) 2016/2033 tas-17 ta' Novembru 2016 dwar il-klassifikazzjoni ta' ċerti prodotti fin-Nomenklatura Magħquda

22.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/2033
   tas-17 ta' Novembru 2016
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, b'mod parzjali jew kollha kemm hi fuqha, jew li żżid xi sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu klassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur minn meta jidħol fis-seħħ dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Novembru 2016.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott magħmul mill-glitter għat-tutpejst fil-forma ta' partikuli ta' lewn blu skur li jinħallu waqt il-ħasil tas-snien u li permezz tagħhom, ir-ragħwa li tinħoloq mit-tutpejst tiġi blu. Is-sustanza koloranti teħel mas-snien nodfa, ikun hemm riflessjoni tad-dawl blu mill-enamel tas-snien u b'hekk għal perjodu ta' żmien limitat, is-snien jidhru aktar bojod.
                  Il-prodott huwa magħmul mill-ingredjenti li ġejjin (% skont il-piż):
                  
                              —
                           
                           
                              idroksipropil metilċelluloża
                           
                           
                              madwar 55,
                           
                        
                              —
                           
                           
                              glikol tal-propilen
                           
                           
                              madwar 21,
                           
                        
                              —
                           
                           
                              pigment blu
                           
                           
                              madwar 17,
                           
                        
                              —
                           
                           
                              polysorbate 80
                           
                           
                              madwar 4,
                           
                        
                              —
                           
                           
                              żebgħa ħamra
                           
                           
                              madwar 3.
                           
                        Il-pigment blu u ż-żebgħa ħamra jservu bħala sustanzi koloranti.
                  Il-prodott huwa ppreżentat bl-ingrossa.
               
               
                  3204 19 00 
               
               
                  Il-klassifikazzjoni hija stabbilita mir-regoli ġenerali 1, 3(b) u 6 għall-interpretazzjoni tan-Nomenklatura Magħquda, u l-kliem tal-kodiċijiet NM 3204  u 3204 19 00 .
                  Il-klassifikazzjoni taħt l-intestatura 3912  bħala ċelluloża u d-derivattivi kimiċi tagħha, li mhumiex speċifikati jew inklużi band'oħra, f'forom primarji, hija eskluża bħala idroksipropil metilċelluloża, għalkemm predominanti skont il-piż, iservu biss bħala katalisti tas-sustanza koloranti iżda ma jagħtux lill-prodott il-karattru essenzjali tiegħu.
                  Il-pigment blu u ż-żebgħa ħamra li jservu bħala sustanzi koloranti, jagħtu l-karattru essenzjali lill-prodott.
                  Għalhekk, il-prodott irid jiġi klassifikat fil-kodiċi NM 3204 19 00  bħala preparat ibbażat fuq taħlita ta' żewġ sustanzi koloranti jew aktar mis-subintestatura 3204 11  sa 3204 19 .